***ORAȘUL INTELIGENT 2030 - Cel mai important program de promovare și dezvoltare a culturii urbane din România!***

Scopul proiectului - Competiția Orașul inteligent 2030 vizează mai mult decât simpla informare a tinerilor liceeni despre posibilitățile de dezvoltare a orașului. Scopul principal al proiectului este creșterea capacității de sinteză a tinerilor și mai ales creșterea nivelului de conștientizare a necesității implicării acestora în viața comunității. Totodată proiectul vizează implicarea cadrelor didactice în abordarea multidisciplinară.

Proiectul a încheiat cu succes 3 ediții anuale, cu o ediție derulată online, în timpul pandemiei Covid-19, iar rezultatele sunt spectaculoase. În primele 3 ediții ale proiectului nostru s-au implicat activ mai mult de 1000 liceeni care au înțeles importanța dezvoltării comunităților noastre. Felicitări tuturor!

Orașul inteligent 2030 urmărește:

* Dezvoltarea simţului de apreciere a moştenirii culturale, educarea sensibilităţii faţă de valorile culturii naţionale şi universale în contextul transformării societății;
* Creşterea gradului de educaţie prin cunoaştere, comunicare, creaţie şi implicare, dezvoltarea perseverenţei, cultivarea trăsăturilor morale sociale, psiho-afective şi de caracter;
* Stimularea respectului faţă de ideile celorlalţi, dezvoltarea spiritului de competiţie şi corectitudine, crearea unor legături de prietenie care să fie urmate de comunicare şi schimb de experienţă;
* Identificarea, selectarea, promovarea şi valorificarea potenţialului creativ al tinerilor, promovarea actului creativ de calitate, recompensarea talentului;
* Crearea unui spaţiu alternativ, actual, care să aducă beneficii spirituale pe termen lung.

Orizontul de timp vizat este proiecția Orașului Inteligent 2030, când tinerii de acum vor fi adulți. Proiectul urmărește să genereze dezbateri interactive, în care tinerii să prezinte viziunea proprie.

În urma dezbaterilor, participanții vor întocmi propriul proiect, sub coordonarea unui cadru didactic, iar la final, cele mai interesante proiecte vor fi premiate. Se acordă diplome de participare tuturor concurenților, iar primele 5 proiecte selectate sunt premiate. Detalii despre edițiile competiției sunt disponibile la orasulinteligent2030.ro.